آمریکا مرکزی بانکی فئد، فایزلری دؤرددبیر بال آرتیردی.
بئله‌جه پولیتیکا فایز نیسبتی، "0 وئرگول 75 ایله 1 امتیاز" باندینا یوکسلدیلدی.
25  امتیازلیق آرتیملا، سون اوچ آی ایچری‌سینده فئد، ایکینجی دفعه فایز آردیریمی رئاللاشدیرمیش اولدو.
10 عضو‌دن دوققوزونون دستکلدیگی، یالنیز فئد میناپولیس باشقانی نیل کاشکاری-نین قارشی چیخدیغی قرار ایله بو ایل ایلک دفعه فایز آرتیریلدی.
قرار، اؤلکه بازارینی بیرباشا تأثیر ائده‌جک.
فایز آرتیم مصرفی آزالداجاق.
کرئدیت کارت‌لاری ایله آلیش-وئریش آزالا‌جاق.
ائو و ماشین کرئدیت‌لری پاهالاناجاق.
یاتیریم کرئدیسی ایستیفاده ائتمک ایسته‌ین توکه‌تیچیلرین خرجلری آرتا‌جاق.
بوتون بو قورخولار بؤیومه رقم‌لری‌نین دا آشاغی چکیله‌جگینی ایفاده ائدیر.
ایندی بوتون گؤزلر پرزیدنت دونالد ترامپ‌دا.
ترامپ، بیر مدت‌دیر ایقتیصادی یئنی‌دن سرعت‌لی بؤیومه نقطه‌سینه گتیرمه‌یه چالیشیر.
دونالد ترامپ یوزده 4 سویه‌لرینده آرتیم نیسبتینی هدفلرکن، فئد یوزده 2لیک بؤیومه رقمینی کافی گؤرور.
ترامپ ایله فئد-ین بیر دؤیوشه گیریشمه‌سی قیریلقان ایقتیصادی ناراحات ائده بیلر.
خصوصیله ایستیخدامی و اوره‌تیمی آرتیرماق ایسته‌ین ترامپ، ایقتیصاددا ایپلری اله آلماق اوچون یئنی حمله‌لر ائده بیلر.
متخصص‌لره گؤره فئد فایز آرتیرماغا داوام ائده‌جک.
2017-جی ایلین ایچریسینده ان آز ایکی فایز آرتیمی داها گؤزلنیلیر.
